Toshkentda 2-avgust kuni havo harorati +36 darajagacha issiq bo‘ladi

O‘zbekistonda 2-avgust, seshanba kuni yog‘ingarchilik kutilmaydi. Bu haqda “O‘zgidromet” markazi xabar bermoqda.

Xabar berishlaricha, seshanbaga o‘tar kechasi O‘zbekistonning tog‘li hududlarida +10…+15 daraja, Toshkent shahrida +18…+20 daraja, Toshkent, Samarqand, Jizzax, Sirdaryo, Andijon, Namangan, Farg‘ona viloyatlarida +18…+23 daraja, qolgan joylarda +25…+27 darajagacha iliq bo‘ladi.
2-avgust kuni kunduzi tog‘li joylarda havo harorati +22…+27 daraja, Farg‘ona vodiysi viloyatlarida +30…+35 daraja, Toshkent shahrida +34…+36 daraja, qolgan hududlarda +37…+39 darajagacha issiq bo‘ladi.
Ma’lumot uchun, 31-iyul kuni Farg‘ona vodiysidagi viloyat markazlari O‘zbekistonning yirik shaharlari orasida eng salqini bo‘ldi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.